Tegelikult kavatsesin ma hakata parandama tekikotti, mille poisid tõenäoliselt sisse ronides kõljeõmblusest lahti on tõmmanud. Omal ajal armastasin mina ka tekikotis telki mängida. Meil oli  see muidugi keelatud aga ma ei näinud muidu probleemi - õmblusmasin on ju olemas kui õmbluse lahti peaks tõmbama… Jajah. Ja nüüd kus vaja on, avastan ma järsku, et keegi on õmblusmasina pedaali nii põhjalikult ära lõhkunud et ma ei taha mõeldagi. Ja otseloomulikult teatab Ando veel et mina olen süüdi kuna mina hoidsin õmblusmasinat selle kirjutuslaua peal mille tema otsustas külalistetoast elutuppa tassida ja mille pealt tema õmblusmasina põrandale oli tõstnud - mulle muidugi ütlemata. Ja kuna minu  õmblusmasin on tegelikult ema vana siis oi ma ei jõua ära oodata kuni ema kuuleb ja omalt poolt veel lisaks leiab et ma ei oska asju hoida ja mis veel. Süüdi olen ju alati mina.